jkorsvik/nowiki_second_scrape_merged huggingface dataset:
Robert Daniel Murphy

Robert Daniel Murphy (født 28. oktober 1894 i Milwaukee i Wisconsin, død 9. januar 1978) var en amerikansk diplomat.


== Diplomatisk karriere ==
Murphy startet sin diplomatiske karriere i 1917 som medlem av den amerikanske legasjonen i Bern i Sveits. Blant de mange posisjoner som han hadde var visekonsul i Zürich og München, konsul i Paris fra 1930 til 1936 og chargé d'affaires i Vichy-Frankrike. Han var State Departments spesialist på Frankrike.
I februar 1941 spilte Murphy en viktig rolle i å få på plass Murphy-Weygand avtalen, som tillot Amerikas forente stater å eksportere til Fransk Nord-Afrika på tross av den britiske blokaden og handelsrestriksjonene som gjaldt for det Vichy-styrte området.Etter ordre fra president Roosevelt, etterforsket Murphy høsten 1942 forholdene i Fransk Nord-Afrika som forberedelse til en alliert landgang, Operation Torch, den første større allierte landgangsoffensiven under den andre verdenskrig. Han ble utnevnt til presidentens personlige representant med status som minister. 
Før invasjonen den 8. november hadde Murphy, sammen med general Mark Wayne Clark, arbeidet for å få tilsagn fra den anti-britiske, franske generalen Henri Giraud om at han støttet planen om en alliert landgang. Et slikt tilsagn anså Murphy som svært viktig, fordi det om nødvendig ville kunne brukes som argument overfor guvernør François Darlan for å få ham til å samarbeide i relasjon til invasjonen. Darlans samarbeid ble formalisert den 22. november; guvernøren i Fransk Nord-Afrika ble myrdet litt over en måned senere.


=== Diplomatisk karriere etter andre verdenskrig ===
1949 ambassadør i Belgia
1952 ambassadør i Japan
1953 assisterende sekretær for FN-saker
1953 Viseunderstatssekretær for politiske saker
1955 Understatssekretær for politiske saker
1956 Ambassadør
1958 Personlig representant for president Eisenhower under Libanonkrisen i 1958
1959 Understatssekretær for politiske sakerEtter at Murphy sluttet i det amerikanske utenriksdepartementet i desember 1959, ble han rådgiver for presidentene Kennedy, Johnson og Nixon.
I 2006 ble det utgitt et frimerke i USA med Murphy som motiv, i en blokk bestående av seks prominente diplomater.


== Arbeider ==
The Bases of Peace, Washington, DC: United States Department of State, 1958
Diplomat among Warriors, 1. utg., Garden City, N.Y.: Doubleday, 1964


== Referanser ==


== Kilder ==
NNDB


== Eksterne lenker ==
The Papers of Dwight David Eisenhower, Volume XX
En filmsnutt "Longines Chronoscope with Robert Murphy" er tilgjengelig for gratis nedlasting his Internet Archive [more]
Aucklandøya

Aucklandøya (maori: Motu Maha) er hovedøya i Aucklandøyene som er en subantarktisk øygruppe tilhørende New Zealand. Øygruppen er ført opp på verdensarvlisten.
Øya er om lag 510 km² stor, 40 km lang og 12 km bred. Den har bratte klipper og vanskelig terreng. De høyeste toppene på øya rager 650 meter over havet. Sør for øya er det ett smalt sund mellom øya og naboøya Adamsøya. 
Øya er hekkested for flere fugletyper og har status som Important Bird Area.


== Referanser ==
Amba Alagi

Amba Alagi er et fjell (Amba) i det nordlige Etiopia. Det ligger i Tigray-regionen. Fjellet rager over veien mellom Mek'ele til Maychew og på grunn av den strategiske beliggenheten har fjellet flere ganger vært slagsted.
Det første slaget ved Amba Alagi skjedde i desember 1895, da etiopierne seiret over en italiensk hærgruppe. 
Det andre slaget ved Amba Alagi skjedde under Felttoget i Øst-Afrika under andre verdenskrig. Italienerne hadde gravd seg ned i defensive stillinger i fjellet var godt forsynt med ammunisjon og proviant.
Malaysias Grand Prix 2012

Malaysias Grand Prix 2012 er et Formel 1-løp som ble arrangert den 25. mars 2012 på Sepang International Circuit. Det var det andre løpet i Formel 1-sesongen 2012. 


== Klassifisering ==


=== Kvalifisering ===
Noter til tabellene:

Note 1:  - Kimi Räikkönen fikk en gridstraff på fem plasser for å ha byttet girkasse etter andre treningsomgang.
Note 2:  - Heikki Kovalainen fikk en gridstraff på fem plasser for å ha kjørt forbi biler under en restart før han hadde passert safety car-linjen under Australias Grand Prix.


=== Løpet ===
Noter til tabellene:

Note 3:  - Karthikeyan fullførte på 21.-plass, men fikk etter løpet en tidsstraff på 20 sekunder for å ha forårsaket en kollisjon med Sebastian Vettel.


== Stillingen i mesterskapene etter løpet ==


== Referanser ==


== Eksterne lenker ==
(en) 2012 Malaysian Grand Prix – kategori av bilder, video eller lyd på Commons
RIA Novosti

RIA Novosti er et statlig eid russisk nyhetsbyrå som publiserer nyheter og analyser på de viktigste europeiske språkene, samt persisk, japansk, kinesisk og arabisk. Korrespondentnettverket deres dekker hele Samveldet av uavhengige stater, samt over 40 land utenfor samveldet.Nyhetsbyråets historie strekker seg tilbake til 24. juni 1941, da Det sovjetiske informasjonsbyrået (Sovinformburo) ble etablert. Hovedoppgaven til byrået var i begynnelsen å dekke internasjonale, militære hendelser og innenrikssaker i tidsskrifter og på radio.
I 1961 ble Sovinformburo omgjort til Novosti.RIA Novosti holder til i samme bygg og har samme generaldirektør som nyhetsbyrået Sputnik, som under Russlands invasjon av Ukraina 2022 ble sperret ute fra EU på grunn av propagandavirksomhet.   Påstander fra om den vestlige verden eller Ukraina presenteres av RIA Novosti noen ganger uten underbyggende bevismateriale, som påstanden om at det i København skal finnes bordeller for dyresex,  at Ukraina bygger en plutoniumbombe  eller at Osama bin Laden hadde vært amerikansk statsborger Artikler fra RIA Novosti er ofte blitt omtalt på nettstedene RussiaLies.com  og StopFake.org 26. februar 2022 presenterte RIA Novosti en artikkel med tittelen «Russlands offensiv og den nye verden» ("Наступление России и нового мира") hvor det ble hevdet at Russland hadde vunnet krigen mot Ukraina og at Ukraina hadde blitt returnert til Russland.   Skribenten Petr Apokov fordømte «anglosakserne som styrer den vestlige verden» fordi de «stjeler russisk land».  Han beskrev oppløsningen av Sovjetunionen i 1991 som en «fryktelig katastrofe», og hevdet at Russlands president Vladimir Putin sin invasjon løste «det ukrainske spørsmålet» ved å etablere en «ny verdensorden» med «Russland, Hviterussland og Ukraina som opptrer som en enhet» mot resten av Europa.    Artikkelen ble kort tid etter fjernet fra nettstedet til RIA Novosti, men i mellomtiden hadde artikkelen blitt arkivert av WaybackMachine, videreformidlet av nyhetsbyrået Sputinik og oversatt av den pakistanske avisen The Frontier Post til engelsk under tittelen «The new world order»  


== Referanser ==


== Eksterne lenker ==
(ru) Offisielt nettsted 
Offisielt nettsted 
(en) RIA Novosti – kategori av bilder, video eller lyd på Commons
Yarra Junction (Victoria)

Yarra Junction er en by i Victoria i Australia. Den ligger rundt 55 kilometer øst for Melbourne sentrum der Yarra og Little Yarra renner sammen.
Byen utviklet seg etter at jernbanen kom til stedet i 1901. Jernbanestasjonen stengte i 1965 og huser i dag Upper Yarra Museum.
Robert Murphy

Robert Murphy eller Bob Murphy er navnet til flere personer:
Idrettsutøvere:

Bob Murphy (baseball) (1866–1904), amerikansk baseballspiller
Irish Bob Murphy (1922–1961), amerikansk lett tungvektsbokser
Bob Murphy (golfspiller) (født 1943), amerikansk golfspiller med seire på PGA-touren
Bob Murphy (roer) (født 1950), newzealandsk roer
Robert Murphy (fotballspiller) (født 1982), australsk fotballspiller for Western BulldogsPolitikere:

Robert S. Murphy (1861–1912), amerikansk politiker, viseguvernør for Pennsylvania, 1907–1911
Robert Daniel Murphy (1894–1978), amerikansk diplomat
Robert F. Murphy (1899–1976), amerikansk politiker, viseguvernør for Massachusetts, 1957–1961Andre:

Robert Cushman Murphy (1887–1973), amerikansk ornitolog
Robert F. Murphy (antropolog) (1924–1990), amerikansk antropolog
Bob Murphy (musiker) (1945–2015), kanadisk jazzpianist
Robert P. Murphy (født 1976), amerikansk økonom av den østerrikske skole og anarkokapitalistisk forfatter
St. Vincentgulfen

St. Vincentgulfen er en gulf i Sør-Australia på sørkysten av Australia. Det grenser til Yorke-halvøya i vest og Fleurieu-halvøya i vest. Kenguruøya ligger mellom gulfen og Sørishavet. Delstatshovedstaten Adelaide ligger langs østkysten av gulfen.
Matthew Flinders navngav gulfen Gulph of St. Vincent i 1802, før det hadde den vært kjent som Golphe Josephine.
Robert F. Murphy

Robert F. Murphy (født 24. januar 1899 i Somerville i Massachusetts, død 9. januar 1976 i Malden i Massachusetts) var en amerikansk politiker som var medlem av Massachusetts House of Representatives. I 1949 ble Murphy den første demokraten som tjenestegjorde som majoritetsleder i Massachusetts House of Representatives. Murphy også tjenestegjorde som den 59. viseguvernør i Massachusetts fra januar 1957 til januar 1961.


== Bibliografi ==
New York Times, «Robert F Murphy, Mass Lt Gov, '56–60, dies Jan 9 in Malden (Mass) at 76. Served 6 terms in Mass Legis and in '49 became Dem party's 1st majority leader in House», side 45, spalte 2 (January 1. januar 1976).
1947 1948 Public officers of the Commonwealth of Massachusetts, Boston, MA: Commonwealth of Massachusetts, 1947, s. 243.


== Referanser ==
Eilabun

Eilabun (arabisk: عيلبون, Ailabun, hebraisk: עַילַבּוּן eller עֵילַבּוּן) er en israelsk/arabisk landsby som ligger i Beit Netofa-dalen, vest for Genesaretsjøen. Den har et innbyggertall på 4 400 (2005), overveiende kristne maronitter. Den er kjent som Eilabuntunnelen, den 850 meter lange tunnel som går under byen, som forbinder Jordankanalen med Beit Netofa-kanalen i Israels National Carrier vanntransportsystem, som sender vann fra Genesaretsjøen og langt ned i Negev-ørkenen.


== Eilabun i 1948 ==

Israels Golani Brigadens 12. bataljon erobret Eilabun den 30. oktober 1948 under den arabisk-israelske krig - fra  Den arabiske frigjøringshær (engelsk: The Arab Liberation Army (ALA)). Etter at byen hadde overgitt seg - som ble fremforhandlet av fire prester, valgte den øverstbefalende for Golani styrken ut 12 unge menn og beordrede dem henrettet, i det som seinere ble kjent som  Eilabunmassakren. Landsbyen ble deretter plyndret. De fleste av byens innbyggere ble ført opp til den libanesiske grensen, mens hundreder flyktet til kløfter, grotter og landsbyer i nærheten.Som del av avtalen mellom  erkebiskop Hakim og lederen av "den arabiske seksjon" i det israelske utenriksdepartementet, fikk de Eilabun-boere som var i eksil, lov å at vende tilbake sommeren 1949


== Folk fra Eilabun ==
Hana Sweid


== Referanser ==


== Eksterne lenker ==
(en) Eilabun – kategori av bilder, video eller lyd på Commons
Robert S. Murphy

Robert S. Murphy (født 18. oktober 1861, død 24. juni 1912) var den 9. viseguvernør i Pennsylvania fra 1907 til 1911.  Han var fra Johnstown i Pennsylvania.


== Eksterne lenker ==
The Political Graveyard
Bob Murphy (musiker)

Bob Murphy (født	28. mai 1945, død 22. oktober 2015) var en canadisk jazzpianist, velkjent i musikkmiljøet i Vancouver i Britisk Columbia og Toronto i Ontario. 
Han var profesjonell musiker fra han var 14. Murphy komponerte, arrangerte og fremførte musikk til filmer, CBC-fjernsynsprogrammer, CTV-programmer, reklame og CBC-radio. I tillegg til konserter, underviste Murphy i jazzpiano, improvisasjon og musikalske fremføringsferdigheter.
Murphy var påvirket av blant annet Bill Evans, Keith Jarrett, Miles Davis, Cannonball Adderley og John Coltrane.


== Diskografi ==
Come Rain Or Come Shine (Hammond B-3 orgel)
B3 (Hammond B-3 orgel)
I Have A Dream (piano)
The Art Of The Jazz Ballad (piano)
Mysteries And Tall Tales (piano)
Wall Street Sessions (piano)
Free On The Inside (piano)


== Eksterne lenker ==
(en) Bob Murphy (musiker) på Internet Movie Database 
(en) Bob Murphy (musiker) hos The Movie Database 
(en) Bob Murphy (musiker) på Discogs 
(en) Bob Murphy (musiker) på Discogs 
(en) Bob Murphy (musiker) på MusicBrainz 
(en) Bob Murphy (musiker) på Songkick 
Bob Murphy hos vancouverjazz.com
Gandalv Alvgeirsson

Gandalv Algeirsson omtales i Halvdan Svartes saga som en norsk småkonge i Vingulmark. 
På 800-tallet omfattet kongedømmet det nåværende Østfold og Oslo-området. Ifølge Snorre Sturlason sto det flere kamper mellom kong Gandalv og Halvdan Svarte, sannsynligvis på 830-tallet. Striden mellom dem endte med et forlik hvor Halvdan fikk tilbake halvparten av Vingulmark som hans far Gudrød Veidekonge i sin tid hadde fått i medgift.


== Referanser ==
Eldoradina

Eldoradina er en slekt av dagsommerfugler som tilhører undergrupper blåvinger i den store familie glansvinger (Lycaenidae).


== Levevis ==
Artene lever i Andesfjellene.


=== Larvene ===


== Utbredelse ==
Slekten er bare kjent fra Peru.


== Systematisk inndeling ==
Slekten ble først plassert som en underslekt av Nabokovia.

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Eldoradina Balletto, 1993
Eldoradina cyanea Balletto, 1993
Eldoradina sylphis (Draudt, 1921)


== Eksterne lenker ==
(en) Eldoradina i Global Biodiversity Information Facility 
(en) Eldoradina hos NCBI 
Eldoradina – detaljert informasjon på Wikispecies 
Brower, Andrew V. Z. 2007. Eldoradina in The Tree of Life Web Project, [http://tolweb.org/ http://tolweb.org
www.funet.fi – Eldoradina
Sahulana scintillata

Sahulana scintillata er en dagsommerfugl som tilhører undergrupper blåvinger i den store familie glansvinger (Lycaenidae).   


== Utseende ==
En liten (vingespenn ca. 20 millimeter) blåvinge med korte stjerter på bakvingene. Hannens overside er brun med fiolett glans. Undersiden er farget i grått, svart og hvitt, med en liten øyeflekk ved bakvingens bakhjørne. Larven er grønn og brunlig, ganske knudrete, noe som gjør at den ligner knoppene den lever på.


=== Larvene ===
Larvene lever på blomsterknopper av busker og trær i mimosafamilien og Sapindaceae.


== Utbredelse ==
Arten er utbredt i det nordlige og østlige Australia, også på øyene i Torres-stredet, og på Ny-Guinea.


== Systematisk inndeling ==
Arten ble før ført til slekten Theclinesthes.

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
slekten Sahulana Hirowatari, 1992 – bare én art
Sahulana scintillata (Lucas, 1889)


== Kilder ==
Lepidoptera larvae of Australia – Sahulana scintillata [1]


== Eksterne lenker ==
(en) Sahulana scintillata i Encyclopedia of Life 
(en) Sahulana scintillata i Global Biodiversity Information Facility 
Sahulana scintillata – detaljert informasjon på Wikispecies 
Brower, Andrew V. Z. 2007. Sahulana in The Tree of Life Web Project, [http://tolweb.org/ http://tolweb.org
www.funet.fi – Sahulana
Armidale (New South Wales)

Armidale er en by i New South Wales i Australia. Den ligger i Northern Tablelands-området 485 kilometer nord for delstatshovedstaden Sydney. Armidale er det administrative senteret for lokalområdet og hadde 20 102 innbyggere i 2011.Byen har jernbanestasjon med daglige tog til Sydney. Armidale lufthavn har flyvninger med Qantaslink til Sydney.
Europeisk bosetning begynte tidlig i 1830-årene. Navnet kommer fra Armadale på Skye i Skottland. 
Flere skip i Royal Australian Navy har fått navnet HMAS «Armidale» etter byen. Armidale bispedømme i den katolske kirken har sete i byen.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Armidale, New South Wales – kategori av bilder, video eller lyd på Commons 


=== Befolknignsutveiklingsreferanser ===
Australian Bureau of Statistics. «2001 Census QuickStats : Abbotsbury (State Suburb)» (engelsk). Besøkt 3. august 2012. 
Australian Bureau of Statistics. «2006 Census QuickStats : Armidale Dumaresq (A) - City (Statistical Local Area)» (engelsk). Besøkt 3. august 2012. 
Australian Bureau of Statistics. «2011 Census QuickStats: Armidale Dumaresq (A) - City» (engelsk). Besøkt 3. august 2012.
Ruprecht von der Pfalz (Köln)

Ruprecht von der Pfalz (født 27. februar 1427, død 26. juli 1480 i Burg Blankenstein) var kurfyrste og erkebiskop av Köln 1463 til 1480  og hertug i hertugdømmet Westfalen. Han var sønn av Ludwig III og hans andre kone Mechthild von Savoyen.


== Referanser ==
Dalhousie Springs

Dalhousie Springs er en samling artesisk brønner i  Witjira nasjonalpark i den vestlige delen av Simpsonørkenen 180 kilometer nordøst for Oodnadatta i Sør-Australia. Vannet fra brønnene holder en temperatur på 38-40 grader. Vannet inneholder mye mineraler, men er drikkbart. 
Flere unike fiskearter lever i vannene rundt Dalhousie Springs.
Botanybukta

Botanybukta (engelsk Botany Bay) er en bukt i Sydney i New South Wales i Australia. Den ligger et par kilometer sør for Sydney sentrum. Cookselva og Georgeselva er de to største elvene som munner ut i bukta.
Før europeisk bosetning i området holdt aboriginerstammene kameygal, gweagal og cadigal til i området. 29. april 1770 gikk James Cook i land fra HMS «Endeavour». Senere, basert på Cooks beskrivelser, planla britiske myndigheter å bruke bukta som straffekoloni. Imidlertid ble bukten ansett for som grunn, og Den første flåten seilte derfor til Port Jackson noe lenger sør i 1788. Dette utgjorde starten for europeisk bosetning i Australia. Senere ble kolonien ble flyttet til Sydney Cove.
James Cook ga opprinnelig bukta navnet Stingray Bay. Senere ble dette endret til Botanist Bay og så til Botany Bay, basert på det store antallet planter funnet der av botanikerne Joseph Banks og Daniel Solander som deltok i Cooks ekspedisjon.Sydney lufthavn ligger like nord for bukta, etablert som Mascot Aerodrome i 1921. Tre av flyplassens rullebaner er bygget på landfylling ut i havet. Port Botany rett øst for lufthavnen er Australias største konteinerhavn, få år etter at flyplassen ble bygget.


== Referanser ==
Kölns stiftsfeide

Kölns stiftsfeide (tysk: Kölner Stiftsfehde, Stiftsfehde zu Köln, Neusser Krieg), også kalt den burgundiske krig (Burgundischer Krieg) er betegnelsen på en konflikt mellom erkebiskop Rupcht von der Pfalz av Köln og landstendene i Erkestiftet Köln som brøt ut i 1473. Foranledningen for konflikten var at erkebiskopen hadde vendt seg bort fra den såkalte Erblandesvereinigung, som var ment å styrke medbestemmelsesretten til de rhinske stendene. Ved å involvere Karl I av Burgund og til slutt det tysk-romerske rike, antok konflikten tidvis en europeisk dimensjon. Den tok endelig slutt ved erkebiskopens død i 1480.
Jakov Malik

Jakov Aleksandrovitsj Malik (russisk: Яков Александрович Малик) (født 6. desember [JD 23. november] 1906, død 11. februar 1980) var en sovjetisk diplomat. Malik var sovjetambassadør til De forente nasjoner fra 1948 til 1952 og fra 1968 til 1972.
På tidspunktet for De forente nasjoners sikkerhetsråds resolusjon 82 den 25. juni 1950, boikottet Malik tilstedeværelsen av en representant fra Republikken Kina. Hans fravær muliggjorde at resolusjonen ble vedtatt enstemmig med en 9-0-avstemning. I Generalforsamlingen til De forente nasjoner den 23. juni 1951 foreslo han en våpenhvile i Koreakrigen mellom Kina og Nord-Korea på den ene siden og Sør-Korea, USA og andre FN-styrker på den andre.
Malik forklarte Sovjetunionens grunner til okkupasjonen av Tsjekkoslovakia i Sikkerhetsrådet i august 1968. Han la ned veto mot de to resolusjonene i angående invasjonen (resolusjonen som ba om frigjøringen av de arresterte tsjekkoslovakiske politikerne og fjerningen av de kommunistiske hærstyrker fra Tsjekkoslovakia samt resolusjonen som krevde valg av spesialutsending til Tsjekkoslovakia).


== Referanser ==


== Eksterne lenker ==
(en) Yakov Malik – kategori av bilder, video eller lyd på Commons
Kapitiøya

Kapitiøya er en øy 5 kilometer vest for Nordøya på New Zealand. Den er rundt 8 kilometer lang og 2 kilometer bred. Det høyeste punktet på øya er Tuteremoana som er 521 meter over havet. Den siden av øya som vender ut mot havet har flere høye klipper som faller rett ned i havet.
På 1700- og 1800-tallet bosatte maoriene seg på øya. Stammen som slo seg ned på øya brukte den som base for plyndringstokt langs den sørvestlige kysten av Nordøya. Senere ble øya brukt som base for hvalfangere. I 1987 ble øya gjort om til nasjonalpark og i løpet av 1980- og 1990-årene ble det lagt ned mye arbeid for å tilbakeføre øya til sitt naturlige økosystem. Først ble sauer og pungrotter fjernet fra øya, og i 1998 ble rotter helt utryddet fra øya.


== Referanser ==


== Eksterne lenker ==
(en) Kapiti Island – kategori av bilder, video eller lyd på Commons
Marwān I

Marwān ibn al-Ḥakam (arabisk: مروان بن الحكم; født 623, død 685 AD/2-65 AH) var den fjerde kalifen av Umayyadekalifatet fra 684 til 685, en stilling han overtok etter Muʿāwiyah II abdiserte. Tidligere hadde han tre ganger vært guvernør av Medina. Marwāns maktovertagelse førte til at Umayyadekalifatet nå ble styrt av al-Ḥakam ibn Abī al-ʿĀṣ' og ikke Abū Sufyān ibn Ḥarbs etterfølgere. Både al-Ḥakam og Abū Sufyān var sønnesønnene til Umayyah, og derav kommer navnet umayyadene. Al-Ḥakam var også onkelen til ʿUṯmān ibn ʿAffān.
Under slaget ved Basra ("kamelslaget") i 656 skal Marwān ibn al-Ḥakam ha truffet general Ṭalḥah ibn ʿUbaydallāh i låret med en pil, noe som ble hans død. Marwān drepte Ṭalḥah som hevn for hans antatte forræderi mot den tredje kalifen, ʿUṯmān. Av ʿAlī ble han avsatt som Medinas guvernør, men Muʿāwiyah I gav ham stillingen tilbake. Senere måtte han dra fra byen på grunn av ʿAbd Allāh ibn az-Zubayrs opprør mot Yazīd I. Han dro deretter til Damaskus, hvor han ble gjort etter Muʿāwiyah II abdiserte. 
Marwāns korte regjeringstid ble kjennetegnet av en borgerkrigen blant umayyadene og krigen mot ʿAbd Allāh ibn az-Zubayr, som fremdeles hadde kontrollen over Hijaz, Irak, Egypt og deler av Syria. Marwān seiret i borgerkrigen og opprettet så den marwānidiske kaliflinjen. Han klarte også å gjenerobre Egypt og Syria fra ʿAbd Allāh, men klarte ikke å endelig beseire ham. 
Sjiitter regner Marwān, som de andre umayyadekalifene, for å være en illegitim hersker.
Amt Fredeburg

Amt Fredeburg var en forvaltningsenhet som ble etablert i 1379 og som var tilknyttet Adelsslekten Bilstein. Ved oppkjøpet av Land Fredeburg under Soestfeiden havnet dette området inn under hertugdømmet Westfalen og derigjennom også Kurköln. På 1500-tallet ble store deler av amtet i nord og sør utskilt som egne forvaltningsenheter. I denne reduserte utstrekning bestod amtet fra omkring 1600 til 1800. Med hertugdømmets fall i 1803 havnet dette området inn under Landgrevskapet Hessen-Darmstadt, og amtet ble i 1807 utvidet med tilgrensende forvaltningsenheter. Ved opprettelsen av provinsen Westfalen innenfor kongeriket Preussen i 1817 havnet amtets område innenfor Kreis Medebach. Ved oppløsningen av denne kretsen i 1819 havnet det innenfor Kreis Eslohe.